สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 21 ก.ย.59
22 ก.ย. 2559

ดัชนีดาวโจนส์ตลาดหุ้นนิวยอร์กปิดพุ่งขึ้น เมื่อคืนนี้ (21 ก.ย.) ขานรับธนาคารกลางสหรัฐ (เฟด) ที่ประกาศคงอัตราดอกเบี้ยระยะสั้นที่ระดับ 0.25-0.50% ในการประชุมเมื่อวานนี้ พร้อมกับแสดงมุมมองที่เป็นบวกต่อตลาดแรงงานและกิจกรรมทางเศรษฐกิจของสหรัฐ
ดัชนีเฉลี่ยอุตสาหกรรมดาวโจนส์ปิดที่ปิดที่ 18,293.70 จุด พุ่งขึ้น 163.74 จุด หรือ +0.90% ดัชนี NASDAQ ปิดที่ 5,295.18 จุด เพิ่มขึ้น 53.83 จุด หรือ +1.03% ดัชนี S&amp;P500 ปิดที่ 2,163.12 จุด เพิ่มขึ้น 23.36 จุด หรือ +1.09%
 
ตลาดหุ้นยุโรปปิดบวก เมื่อคืนนี้ (21 ก.ย.) ขานรับที่ประชุมธนาคารกลางญี่ปุ่น (BOJ) ที่ประกาศให้อัตราผลตอบแทนพันธบัตรรัฐบาลอายุ 10 ปีเป็นเป้าหมายใหม่ด้านนโยบาย เพื่อกระตุ้นเศรษฐกิจและหนุนอัตราเงินเฟ้อ
ดัชนี Stoxx Europe 600 เพิ่มขึ้น 0.4% ปิดที่ 342.46 จุด
ดัชนี CAC-40 ตลาดหุ้นฝรั่งเศสปิดที่ 4,409.55 จุด เพิ่มขึ้น 20.95 จุด หรือ +0.48% ดัชนี DAX ตลาดหุ้นเยอรมันปิดที่ 10,436.49 จุด เพิ่มขึ้น 42.63 จุด หรือ +0.41% ดัชนี FTSE 100 ตลาดหุ้นลอนดอนปิดที่ 6,834.77 จุด เพิ่มขึ้น 3.98 จุด หรือ +0.06%
 
ตลาดหุ้นลอนดอนปิดขยับขึ้น เมื่อคืนนี้ (21 ก.ย.) นำโดยหุ้นกลุ่มสถาบันการเงิน โดยตลาดขานรับมติที่ประชุมธนาคารกลางญี่ปุ่น (BOJ) ที่ประกาศให้อัตราผลตอบแทนพันธบัตรรัฐบาลอายุ 10 ปีเป็นเป้าหมายใหม่ด้านนโยบาย เพื่อกระตุ้นเศรษฐกิจและหนุนอัตราเงินเฟ้อ
ดัชนี FTSE 100 ปิดปรับตัวขึ้น 3.98 จุด หรือ 0.06% แตะที่ 6,834.77 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้น เมื่อคืนนี้ (21 ก.ย.) หลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบของสหรัฐร่วงลงอย่างมากในสัปดาห์ที่แล้ว ซึ่งสอดคล้องกับการเปิดเผยของสถาบันปิโตรเลียมอเมริกัน (API)
สัญญาน้ำมันดิบ WTI ส่งมอบเดือนพ.ย.พุ่งขึ้น 1.29 ดอลลาร์ หรือ 2.9% ปิดที่ 45.34 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ย.เพิ่มขึ้น 95 เซนต์ หรือ 2% ปิดที่ 46.83 ดอลลาร์/บาร์เรล
 
สัญญาทองคำตลาดนิวยอร์กปิดพุ่งขึ้น เมื่อคืนนี้ (21 ก.ย.) เนื่องจากนักลงทุนเข้าซื้อเก็งกำไรก่อนที่จะทราบผลการประชุมของธนาคารกลางสหรัฐ (เฟด) ทั้งนี้ ผลการประชุมเฟดจะมีการเปิดเผยภายหลังจากที่ตลาดทองคำนิวยอร์กปิดทำการแล้ว
สัญญาทองคำตลาด COMEX (Commodity Exchange) ส่งมอบเดือนธ.ค.พุ่งขึ้น 13.2 ดอลลาร์ หรือ 1% ปิดที่  1,331.4 ดอลลาร์/ออนซ์
สัญญาโลหะเงินส่งมอบเดือนธ.ค.เพิ่มขึ้น 49.1 เซนต์ หรือ 2.55% ปิดที่ 19.768 ดอลลาร์/ออนซ์
สัญญาพลาตินัมส่งมอบเดือนต.ค.พุ่งขึ้น 17 ดอลลาร์ หรือ 1.65% ปิดที่ 1,047.9 ดอลลาร์/ออนซ์
สัญญาพัลลาเดียมส่งมอบเดือนธ.ค.เพิ่มขึ้น 40 เซนต์ หรือ 0.1% ปิดที่ 683.90 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (21 ก.ย.) หลังธนาคารกลางสหรัฐ (เฟด) ประกาศคงอัตราดอกเบี้ยระยะสั้นที่ระดับ 0.25-0.50% ในการประชุมเมื่อวานนี้
ดอลลาร์สหรัฐอ่อนค่าลงเมื่อเทียบกับเยนที่ระดับ 100.59 เยน จากระดับ 101.83 เยน และลดลงเมื่อเทียบฟรังก์สวิส ที่ระดับ 0.9759 ฟรังก์ จากระดับ 0.9790 ฟรังก์ ในขณะที่ขยับลงเมื่อเทียบดอลลาร์แคนาดาที่ระดับ 1.3159 ดอลลาร์แคนาดา จากระดับ 1.3213 ดอลลาร์แคนาดา
เงินยูโรแข็งค่าขึ้นเมื่อเทียบดอลลาร์สหรัฐ ที่ระดับ 1.1173 ดอลลาร์สหรัฐ จากระดับ 1.1161 ดอลลาร์สหรัฐ ในขณะที่เงินปอนด์เพิ่มขึ้นแตะระดับ 1.2998 ดอลลาร์สหรัฐ จากระดับ 1.2975 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะระดับ 0.7600 ดอลลาร์สหรัฐ จากระดับ 0.7550 ดอลลาร์สหรัฐ
 
 